बजरंग मैदान के बजाय अब पायलट स्टेडियम में होगी मुख्यमंत्री की सभा
केंद्रीयपरिवहन मंत्री नितिन गडकरी एवं मुख्यमंत्री वसुंधरा राजे 10 मार्च को मनोहरपुर-कोथून नेशनल हाइवे 11ए पर फोरलेन का शिलान्यास करेंगे। कार्यक्रम में भीड़ सुरक्षा व्यवस्था को देखते हुए सभा अब बजरंग मैदान के बजाय पायलट स्टेडियम में होगी।
राजेश पायलेट स्टेडियम में आम सभा की व्यवस्थाओं का जायजा लेने मंगलवार को पीडब्लूडी यूनुस खान सामाजिक न्याय अधिकारिता मंत्री जिला प्रभारी मंत्री अरूण चतुर्वेदी सहित कई नेता अधिकारी पहुंचे। उन्होंने मंच, पांडाल, पार्किंग सुरक्षा व्यवस्था के लिए कलेक्टर तथा एसपी को निर्देश दिए। संसदीय सचिव ओमप्रकाश हुड़ला, राज्य युवा बोर्ड के अध्यक्ष भूपेंद्र सैनी, दौसा विधायक शंकर शर्मा, बांदीकुई विधायक अलका सिंह, पूर्व मंत्री वीरेंद्र मीणा, भाजपा जिलाध्यक्ष सत्यनारायण शाहरा, कलेक्टर नरेश कुमार शर्मा, एसपी योगेश यादव से तैयारियों को लेकर चरचा की। इससे पूर्व सर्किट हाउस में बैठक के दौरान सार्वजनिक निर्माण मंत्री ने अधिकारियों को सभा स्थल पर स्टेज, सुरक्षा व्यवस्था, पेयजल, बैरिकेड आदि समय पर लगाने के निर्देश दिए। उन्होंने बताया कि जयपुर दिल्ली राष्ट्रीय राजमार्ग संख्या 8 पर स्थित मनोहरपुरा से प्रारंभ होकर जयपुर-आगरा राष्ट्रीय राजमार्ग संख्या 11 पर स्थित दौसा को जोड़ने की योजना है। इसके लिए 62.318 किमी लंबे इस मार्ग पर 304.58 करोड़ रुपए की लागत आएगी। जिसमें मुख्य डबल लेन सड़क मय पक्की पटरी का निर्माण 10.00 मीटर चौड़ाई में किया जाएगा। प्रारंभ बिंदु पर एनएच 8 पर यातायात विलयन सुरक्षा की दृष्टि से आधुनिक डिजाइन का अपरिगामी सेतु का निर्माण प्रस्तावित है।
दौसा. मुख्यमंत्रीके सभा स्थल राजेश पायलट स्टेडियम का जायजा लेते मंत्री।
hin_Deva hin_Deva hin_Deva bho_Deva